**PROCEDURA ZA IZBOR STUDENTSKIH NAGRADA ARHITEKTONSKOG FAKULTETA**

1/ Arhitektonski fakultet Univerziteta u Sarajevu u skladu sa “Pravilnikom za dodjelu studentskih i akademskih nagrada na Arhitektonskom fakultetu Univerziteta u Sarajevu“ raspisuje Konkurs za dodjelu studentskih nagrada za radove koji su realizirani u školskoj 2019/2020 godini.

2/ Studentske nagrade se dodjeljuju u tri kategorije:

 I Nagrada “Juraj Neidhardt“ za najuspješniji studentski završni projekt,

 II Nagrada “Dušan Smiljanić“ za najuspješniji studentski semestralni projekt, i

 III Nagrada “Husref Redžić“ za najuspješniji studentski naučno-istraživački rad.

3/ Konkurs za odabir najuspješnijih studentskih završnih radova, semestralnih projekata i naučno-istraživačkih radova otvoren je od 12.02.2021. u 12:00h do 26.02.2021. u 12:00h.

4/ Studentski radovi za najuspješniji studentski završni projekt i za najuspješniji semestralni projekt, sa prilozima i grafičkom obradom koji su slobodan odabir aplikanta, kao minimalnu prezentacijsku formu predaju se u jednom primjerku i treba da sadrže:

 I Prezentacijski portfolio u digitalnom i printanom formatu A3 (420 X 297 mm), i

 II jedan ili dva plakata u digitalnom i printanom formatu B1 (707 X 1000 mm).

5/ Studentski radovi za najuspješniji naučno-istraživački rad nemaju normiranu prezentacijsku formu, ali se zahtjeva da se predaju u identičnom digitalnom i printanom formatu u jednom primjerku.

6/ Svi studentski radovi, pripremljeni na prethodno navedeni način u odgovarajućoj digitalnoj (u pdf formatu na CD-u) i odgovarajućoj printanoj formi, predaju se u prostorije Biblioteke Arhitektonskog fakulteta, svaki radni dan navedenog vremenskog perioda od 10:00h do 13:00h.

6/ Pravo nominiranja na Konkursu imaju svi studenti i nastavnici Arhitektonskog fakulteta.

7/ Uz novopristigle prijave Komisija će u odabir za nagrade uvrstiti i završne studentske radove koje su za studentske nagrade predložile Komisije za odbranu završnih radova u školskoj 2019/2020 godini.

8/ Selekciju studentskih radova i prijedlog odluke o dodjeli studentskih nagrada za najuspješnije studentske radove u tri navedene kategorije izvršit će Komisija u vremenskom periodu od 01. do 12. marta 2021. godine, u sastavu:

1. Prof.dr. Adnan Pašić, predsjednik
2. Prof.dr. Erdin Salihović, član
3. Doc.dr. Pavle Krstić, član
4. Prof.dr. Lemja Chabouh Akšamija, član
5. Prof.dr. Nerman Rustempašić, član
6. Prof.dr. Nihad Babović, član
7. Doc.dr. Vedad Islambegović, član, uz tehničku podršku
8. Asist. Nedim Mutevelić

9/ Prijedlog Odluke o izboru najuspješnijih studentskih radova u tri navedene kategorije Komisija će dostaviti Vijeću Fakulteta na usvajanje do 15.marta 2021. godine.

10/ Izložba i ceremonija dodjele studentskih nagrada za školsku 2019/2020 godinu organizovat će se na dan Arhitektonskog fakulteta Univerziteta u Sarajevu. 6. aprila 2021. godine.

Prof.dr. Adnan Pašić

Predsjednik Komisije